ดูแลอาการอักเสบ ใช้ยาหรือครีมทา รักษาด้วยตัวเอง
นำน้ำแข็งมาถูบริเวณที่ฟกช้ำประมาณ 15 นาที ทุกๆ 2-3 ชั่วโมงในช่วง 2-3 วันแรกหลังจากที่เกิดรอย การถูด้วยน้ำแข็งจะช่วยลดการอักเสบและอาการบวม และทำให้รอยช้ำหายไปอย่างรวดเร็ว หลังจากใช้น้ำแข็งลดการอักเสบเรียบร้อยแล้ว คุณสามารถใช้ผ้าอุ่นๆ (หรือร้อน) กดลงไปบนแผลโดยตรง เพื่อให้เลือดไหลเวียนไปยังเนื้อเยื่อมากขึ้นและทำให้รอยช้ำหายเร็วขึ้นนั่นเอง หากรอยฟกช้ำอยู่ในบริเวณที่สามารถยกขึ้นได้ เช่น บนแขนขาข้างใดข้างหนึ่ง อย่าลืมยกรอยฟกช้ำขึ้นเหนือระดับหัวใจเพื่อให้เลือดไหลเวียนไปยังจุดฟกช้ำน้อยลง การทำเช่นนี้จะช่วยลดอาการบวม ทำให้เลือดไหลไปยังจุดที่ฟกช้ำช้าลงและน้อยลงและทำให้สีผิวไม่เปลี่ยนไปอีก แต่การยกจะได้ผลดีที่สุดเมื่อทำทันทีหลังจากเกิดรอยฟกช้ำ ในช่วง 1-2 วันแรกหลังจากเกิดรอยฟกช้ำรุนแรง ควรพักจากการออกกำลังกายหนักๆ ที่ทำให้เลือดสูบฉีดไปทั่วร่างกาย เพราะยิ่งเลือดไหลไปที่รอยฟกช้ำมากเท่าไหร่ รอยก็จะดูแย่ขึ้นเท่านั้น ใช้นิ้วโป้งนวดเบาๆ บริเวณขอบนอกของรอยช้ำ แต่ต้องระวังอย่ากดแรงเกินไปหรือพยายามนวดเข้าไปกลางรอยฟกช้ำ เพราะอาจทำให้รู้สึกเจ็บได้ และอย่าลืมนวดวนเป็นวงกลมเล็กๆ วิธีการนี้จะช่วยกระตุ้นการทำงานของระบบน้ำเหลืองเพื่อให้ร่างกายของคุณเริ่มปฏิบัติการกำจัดรอยฟกช้ำเองตามธรรมชาติ หากรอยช้ำได้รับแสงแดดโดยตรงได้สัก 10-15 นาทีต่อวัน รังสียูวีจะทำให้สารบิลิรูบินเริ่มแตกสลายไป เจ้าสารตัวนี้คือตัวการที่ทำให้รอยช้ำกลายเป็นสีเหลือง การได้รับแสงแดดจึงช่วยเร่งกระบวนการนี้และทำให้รอยช้ำหายไปเร็วขึ้นนั่นเอง ยาแก้ปวดบางชนิดมีคุณสมบัติแก้อักเสบและช่วยบรรเทาความเจ็บปวดและอาการบวมได้ แต่ต้องพยายามหลีกเลี่ยงแอสไพรินเข้าไว้ เพราะอาจทำให้เลือดเจือจางลงและทำให้รอยฟกช้ำแย่ขึ้นนั่นเอง อาร์นิกาเป็นพืชสมุนไพรที่มีคุณสมบัติลดการอักเสบและทำให้รอยฟกช้ำจางลงเร็วขึ้น สามารถหาซื้อได้จากร้านขายยาเกือบทุกแห่งในรูปแบบของครีมหรือเจล โดยให้ทาเคลือบบนบริเวณที่ฟกช้ำ 2 ครั้งต่อวันจนกว่ารอยฟกช้ำจะหายไป ทาวิตามิน K8 ปริมาณประมาณเหรียญบาทเมื่อถูกกระแทก นี่จะช่วยไม่ให้ผิวเกิดฟกช้ำหรือช้ำม่วงจนเกินไป ถ้ากล้าพอและสามารถหาร้านขายยาครบวงจรที่มีปลิงตัวเป็นๆ จำหน่าย คุณสามารถเอาน้องปลิงตัวเป็นๆ นี่ล่ะวางลงบนรอยฟกช้ำได้โดยตรง ปลิงจะช่วยดูดเลือดออกจากผิวชั้นบนของรอยฟกช้ำได้ในทันที และเพราะน้ำลายของปลิงทำให้คุณรู้สึกชา คุณจึงไม่รู้สึกเจ็บแม้แต่น้อยตลอดทั้งกระบวนการนี้ ผสมน้ำส้มสายชูเข้ากับน้ำอุ่น และถูลงบริเวณที่เป็นรอยช้ำ น้ำส้มสายชูจะทำให้เลือดไหลเวียนไปยังผิวหนังชั้นบนมากขึ้น และช่วยให้บริเวณที่ฟกช้ำเยียวยาตัวเองได้เร็วขึ้นนั่นเอง สับปะรดและมะละกอมีเอนไซม์ย่อยอาหารที่เรียกว่าบรอมีเลน ซึ่งมีคุณสมบัติในการย่อยสลายโปรตีนที่ดักจับเลือดและของเหลวไว้ในเนื้อเยื่อในร่างกาย คุณสามารถทานสับปะรดได้มากเท่าที่ต้องการเพื่อช่วยดูดซับเจ้าสารบรอมีเลนนี้ เพื่อให้ร่างกายขับไล่รอยฟกช้ำออกไปได้ในที่สุด ลองใช้ 2 วิธีการต่อไปนี้เพื่อให้ร่างกายได้รับวิตามินซีในระดับที่เพียงพอให้รอยฟกช้ำหายไปอย่างรวดเร็ว  อันดับแรก ต้องแน่ใจว่าคุณทานวิตามินซีเพียงพอ โดยการทานอาหารอย่างส้ม มะม่วง บร็อคโคลี่ พริกไทย และมันเทศ คุณสามารถทานวิตามินซีเสริมได้เช่นเดียวกันเพื่อให้มั่นใจว่าได้รับสารอาหารเพียงพอในแต่ละวัน บดวิตามินซีเม็ดและผสมน้ำลงไปเล็กน้อยพอให้ได้เป็นยาแต้ม แต้มลงไปบริเวณที่ฟกช้ำโดยตรง และทิ้งให้แห้งก่อนล้างออกเบาๆ ด้วยน้ำสะอาด สารสกัดจากบิลเบอร์รี่มีสารแอนโทไซยาโนไซด์ซึ่งเป็นสารต้านอนุมูลอิสระคุณภาพสูงที่ช่วยให้รอยฟกช้ำจางลงได้โดยการรักษาระดับคอลลาเจนและทำให้หลอดเลือดฝอยแข็งแรงขึ้น คุณสามารถหาซื้อสารสกัดจากผลบิลเบอร์รี่ได้ในรูปแบบเม็ดที่ร้านจำหน่ายอาหารเพื่อสุขภาพเกือบทุกแห่ง พาร์สลีย์อาจมีคุณสมบัติแก้อักเสบซึ่งช่วยให้รอยฟกช้ำจางลงเร็วขึ้นได้ ขิงสดมีคุณสมบัติแก้อักเสบได้เหมือนใบพาร์สลีย์ อีกทั้งยังทำหน้าที่เป็นผู้ช่วยชั้นดีให้กับระบบภูมิคุ้มกันของคุณ สับขิงเป็นชิ้นๆ แช่ลงในน้ำร้อนประมาณ 2-3 นาทีก่อนนำมาดื่ม คุณสามารถทานขิงชนิดแคปซูลหรือบดขิงเพื่อนำมาแต้มลงบนรอยฟกช้ำโดยตรงได้เช่นเดียวกัน แต้มส่วนผสมที่ได้ลงบนจุดฟกช้ำทิ้งไว้หลายๆ ชั่วโมง และเช็ดออกด้วยกระดาษทิชชู่ถ้าจำเป็น โดยควรทา 1 ครั้งต่อวันจนกระทั่งรอยฟกช้ำหายไป บดรากคอมฟรีย์และเติมน้ำลงไปเล็กน้อยเพื่อทำยาแต้ม หรือจุ่มสำลีก้อนลงไปในชารากคอมฟรีย์ และแต้มยาหรือสำลีลงบนจุดที่เป็นรอยช้ำ 1 ครั้งต่อวันจนกว่ารอยฟกช้ำจะหายไป ต้นวิชฮาเซลสามารถเร่งกระบวนการเยียวยาและเชื่อกันว่าสามารถลดการอักเสบได้อีกด้วย โดยให้ทาน้ำมันลงบนจุดฟกช้ำทิ้งไว้หลายๆ ชั่วโมง และทำซ้ำอย่างน้อยวันละครั้งจนกว่ารอยฟกช้ำจะหายไป รับประทาน bromelain ซึ่งเป็นเอ็นไซม์สกัดจากสับปะรดราว 200-400 มก. ให้ได้ 3 ครั้งต่อวันเพื่อเร่งการฟื้นตัวและช่วยร่างกายหายจากการฟกช้ำหลังบาดเจ็บ ควรเลี่ยงอาหารเสริมบางชนิดที่จะทำให้แผลฟกช้ำแย่ลง น้ำมันตับปลา, กรดไขมันโอเมกา 3, กระเทียม, วิตามิน E, กิงโกะ บิโลบา ทั้งหมดล้วนแต่เพิ่มการฟกช้ำ ให้หลีกเลี่ยงจนกว่าอาการจะกลับมาเป็นปกติ ใช้ด้านในของเปลือกกล้วยถูลงไปบนรอยฟกช้ำ ตามด้วยทานกล้วยให้เกลี้ยง (เพราะมันอร่อยนั่นเอง)
ใช้น้ำแข็งถูไถบนรอยช้ำ. กดด้วยผ้าอุ่นๆ หลังจากผ่านไป 2 วัน. ยกส่วนที่ฟกช้ำขึ้นสูง. อย่าออกกำลังกายหักโหมเกินไป. นวดบริเวณที่ฟกช้ำเบาๆ. ให้รอยฟกช้ำได้อาบแดดบ้าง. ทานยาอะเซตามิโนเฟนหรือไอบูโพรเฟน และหลีกเลี่ยงแอสไพริน. ทาขี้ผึ้งหรือเจลสกัดจากดอกอาร์นิกาเป็นประจำทุกวัน. ลองใช้วิตามิน K8 ทันทีหลังฟกช้ำ. ให้น้องปลิงดูดรอยฟกช้ำ. ใช้น้ำเปล่าและน้ำส้มสายชูถูๆ จุดที่ฟกช้ำ. ทานสับปะรดหรือมะละกอ. ทาและทานวิตามินซี. ทานสารสกัดจากบิลเบอร์รี่. บดใบพาร์สลีย์แต้มลงบนรอยฟกช้ำโดยตรง. ทานขิงสด. ผสมพริกคาเยนป่นเข้ากับวาสลีน. ทำยาแต้มจากรากคอมฟรีย์ (comfrey). เคลือบรอยฟกช้ำด้วยน้ำมันสกัดจากต้นวิชฮาเซล. ใช้อาหารเสริม bromelain แบบรับประทานเพื่อเร่งให้หายไวขึ้น. ปอกกล้วย.
https://www.wikihow.com/Make-a-Bruise-Go-Away-Faster https://www.wikihow.com/Make-a-Bruise-Go-Away-Faster https://www.wikihow.com/Make-a-Bruise-Go-Away-Faster
Managing the Damage Using Medication or Cream Applying a Home Remedy